ตะลึง สนธิกำลังตรวจยึดไม้ตะเคียนยักษ์ อายุกว่า 300 ปี หลังถูกนายทุนแปรรูป
กองกำลัง 4 ฝ่าย ในจังหวัดสกลนคร สนธิกำลังตรวจยึดไม้หวงห้ามในป่าละเมาะมูลค่ามหาศาล พบท่อนซุงไม้ตะเคียนทอง เส้นรอบวง 3.35 เมตร สูงประมาณ 20 เมตร ถูกนายทุนผู้มีอิทธิพลในพื้นที่นำไปแปรรูปบางส่วน และยังยึดไม้แปรรูปอีกกว่า 10 ลบ.ม. พร้อมอุปกรณ์เลื่อย 3 เครื่อง,เมื่อวันที่ 16 ก.พ.59 ที่ สภ.กุดบาก อ.กุดบาก จ.สกลนคร นายเพียรศักดิ์ เจนประวิทย์ นายอำเภอกุดบาก พ.ต.อ.ศุภเกียรติ เทิดตระกูล ผกก.สภ.กุดบาก พ.ต.ท.กิตติศักดิ์ วิเศษนันท์ รอง ผกก.สส.สภ.กุดบาก ร.ท.ภาคิณ ประเสริฐแท่น หน.ชป.พท.ที่ 1 อ.ภูพาน กกล.รส.จ.สกลนคร นายอมฤต โล่อมรินทร์ชัย หน.หน่วยป้องกันรักษาป่า ที่ สน.2 (อ.วาริชภูมิ) ร่วมแถลงข่าว หลังจากนำกำลัง 4 ฝ่าย คือ ฝ่ายปกครอง ทหาร ตำรวจ และป่าไม้ ซึ่งได้รับคำสั่งจาก นายอดิศักดิ์ เทพอาสน์ ผวจ.สกลนคร พล.ต.กนก ภู่ม่วง ผบ.มทบ.29 พล.ต.ต.ชัยญัติ สายถิ่น ผบก.ภ.จ.สกลนคร พ.อ.สุขพัฒน์สณฑ์ สุขสร้อย รอง ผบ.มทบ.29 ให้ออกปราบปรามจับกุมขบวนการการตัดไม้ทำลายป่า ในพื้นที่ซึ่งไม้ที่ตรวจยึด ประกอบด้วย ไม้แปรรูปชนิดไม้ตะเคียนทอง ไม้ยาง ขนาดต่างๆ ยาวตั้งแต่ 4-6 เมตร จำนวน 148 แผ่น ปริมาตร 3 ลบ.ม. เลื่อยโซ่ยนต์ 2 เครื่อง เลื่อยวงเดือน 1 เครื่อง เหตุเกิดที่ป่าละเมาะ บ.โพนงาม ต.นาม่อง อ.กุดบาก,จากการตรวจสอบบริเวณเดียวกัน ที่มีการขุดลอกลำห้วยแก้ปัญหาภัยแล้ง เจ้าหน้าที่ชุดเดียวกัน ถึงกับตะลึง เมื่อพบท่อนซุงขนาดใหญ่ ยาวตั้งแต่ 4-8 เมตร เป็นไม้ตะเคียนทอง ขนาดเส้นผ่าศูนย์กลาง 1.20 เมตร เส้นรอบวง 3.35 เมตร อายุราวๆ 300 ปี สูงประมาณ 20 เมตร จำนวน 8 ท่อน ถูกแปรรูปแล้ว 1 ท่อน ยาว 6 เมตร นอกจากนี้ ยังยึดไม้ยาง ไม้ประดู่ อีกจำนวนมากกระจายอยู่ตามที่ต่างๆ รวมไม้ซุงที่พบ 19 ท่อน รวมปริมาตร 10 ลบ.ม.,นายเพียรศักดิ์ กล่าวว่า หลังได้รับแจ้งจากแหล่งข่าว จึงรายงานผู้บังคับบัญชาตามลำดับ จากนั้นได้ประสานกับกองกำลัง 4 ฝ่าย เข้าตรวจค้นเป้าหมายอยู่ท้ายหมู่บ้านโพนงาม ซึ่งกำลังทำการขุดลอกลำห้วยเพื่อแก้ปัญหาภัยแล้ง และพบไม้ตะเคียนทองจมอยู่ใต้น้ำ จึงใช้รถแบ็กโฮขุดขึ้นมา ต่อมามีนายทุนผู้มีอิทธิพลว่าจ้างคนงานเข้าไปแปรรูป ขณะที่เข้าตรวจค้น ปรากฏว่าคนร้ายได้วิ่งหลบหนีไปได้ ทิ้งไว้แต่อุปกรณ์ในการแปรรูป จึงตรวจยึดไว้เป็นของกลาง ขณะนี้ พอจะทราบตัวคนร้ายแล้ว ซึ่งทางเจ้าหน้าที่ตำรวจจะได้ออกหมายเรียกมารับทราบข้อกล่าวหา หากไม่มาจะออกหมายจับมาดำเนินคดีต่อไป ซึ่งไม้ที่พบเจ้าหน้าที่ถึงกับตะลึง เพราะมีขนาดใหญ่มาก.
กองกำลัง 4 ฝ่าย จังหวัดสกลนคร สนธิกำลังตรวจยึดไม้หวงห้ามในป่าละเมาะมูลค่ามหาศาล พบท่อนซุงไม้ตะเคียนทอง เส้นรอบวง 3.35 เมตร สูงประมาณ 20 เมตร ถูกนายทุนผู้มีอิทธิพลในพื้นที่นำไปแปรรูปบางส่วน และยังยึดไม้แปรรูปอีกกว่า 10 ลบ.ม.
ยึดไม้ตะเคียนยักษ์,ไม้หวงห้าม,ไม้ตะเคียน,นายทุน,ผู้มีอิทธิพล,ยึดไม้แปรรูป,ขบวนการการตัดไม้,ไม้ตะเคียนทอง,ไม้ยาง,ป่าละเมาะ,อ.กุดบาก,สกลนคร,ข่าว,ข่าวทั่วไทย,ไทยรัฐออนไลน์